钦定古今图书集成/明伦汇编/交谊典/第006卷 > 荀子 > 《性恶》
## 钦定古今图书集成/明伦汇编/交谊典/第006卷 > 荀子 > 《性恶》

夫人虽有性质美而心辩知，必将求贤师而事之，择
贤友而友之。得贤师而事之，则所闻者尧舜禹汤之
道也。得良友而友之，则所见者忠信敬让之行也，身
日进于仁义而不自知也者，靡使然也。今与不善人
处，则所闻者欺诬诈伪也，所见者汗漫淫邪贪利之
行也，身且加于刑戮而不自知者，靡使然也。《传》曰：“不
知其子，视其友；不知其君，视其左右。”靡而已矣，靡而
已矣。